3. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. οικ. 56774/4827 της 14 Σεπτ./19 Οκτ. 2000 (ΦΕΚ  Β΄1270) Ειδικά μέτρα καθορισμού αποστάσεων ασφαλείας κεραιών σταθμών στην ξηρά από το Κέντρο Διαχείρισης Φάσματος, Κέντρο Ελέγχου και τους Σταθερούς Σταθμούς Επίβλεψης του Υπουργείου Μεταφορών & Επικοινωνιών. Έχοντας υπόψη: α)Το Ν. 2801/2000 (ΦΕΚ 46 Α΄) «Ρυθμίσεις θεμάτων αρμοδιότητας του Υπουργείου Μεταφορών και Επικοινωνιών και άλλες διατάξεις» άρθρο 1, παράγραφος 2. β)Τις διατάξεις του άρθρου 20 «Διεθνής Έλεγχος των εκπομπών» των Τελικών Πράξεων της Παγκόσμιας Διοικητικής Διάσκεψης Ραδιοεπικοινωνιών (Γενεύη 1979) που κυρώθηκαν με το Νόμο 1843/1989 (ΦΕΚ 96 Α΄) και ιδιαίτερα την παράγραφο 1 του άρθρου αυτού. γ)Την Κ.Υ.Α 94649/8682/83/25.8.94 (ΦΕΚ Β΄ 688), άρθρο 6 «Ηλεκτρομαγνητική συμβατότητα σε συμμόρφωση με τις διατάξεις της Οδηγίας 89/336/ΕΟΚ του Συμβουλίου των Ευρωπαϊκών Κοινοτήτων, όπως τροποποιήθηκε από τις οδηγίες 92/31/ΕΟΚ και 93/68/ΕΟΚ». δ)Τα έγγραφά μας με αρ. πρωτ. 34513/ΙΙ/2293/1.6.2000 και με αρ. πρωτ. 34879/ΙΙ/2328/12.7.2000  σχετικά με τη δημιουργία ολοκληρωμένου συστήματος για τη διαχείριση του φάσματος το οποίο θα αποτελείται από το Κέντρο Διαχείρισης Φάσματος, το Κέντρο Ελέγχου, τους Σταθερούς Σταθμούς Επίβλεψης και τους Κινητούς Σταθμούς Επίβλεψης και του οποίου η πραγματοποίηση είναι σε εξέλιξη. ε)Την απαίτηση προστασίας των Κέντρων Διαχείρισης & Ελέγχου και των Σταθμών Επίβλεψης από ραδιοπαρεμβολές λόγω εκπομπών στη γειτονική περιοχή των Κέντρων Διαχείρισης & Ελέγχου και των σταθερών Σταθμών Επίβλεψης (που είναι χώροι ειδικής χρήσης) για την ομαλή και αποτελεσματική λειτουργία του παραπάνω συστήματος. (Μετά τη σελ. 686) Σελ. 687 Τεύχος     Σελ.      Εγκατάσταση – Λειτουργία Κατασκευών Κεραιών 22.Μ.α.3 στ)Τη Σύσταση 575 του Τομέα Ραδιοεπικοινωνιών της Διεθνούς Ένωσης Τηλεπικοινωνιών (ITUR) που αφορά την προστασία σταθερών σταθμών επίβλεψης από ραδιοπαρεμβολή. ζ)Το γεγονός ότι από την εφαρμογή της απόφασης αυτής δεν προκαλούνται δαπάνες σε βάρος του κρατικού προϋπολογισμού. η)Την υπ' αρ. 15851/7601/24.4.2000 (ΦΕΚ 592 Β΄) «Ανάθεση αρμοδιοτήτων του Υπουργού Μεταφορών και Επικοινωνιών στον Υφυπουργό Μεταφορών και Επικοινωνιών», αποφασίζουμε: Άρθρο 1o Απαγορεύεται η εγκατάσταση νέων κεραιών σταθμών εκπομπής στην ξηρά στη ζώνη συχνοτήτων 9 kHz - 3000 MHz, όπως αυτές ορίζονται στο Ν.2801/2000, σε απόσταση 500m από τις θέσεις που αναφέρονται αναλυτικά παρακάτω: Αθήνα:  α)Κέντρο Διαχείρισης Φάσματος και Κέντρο Ελέγχου στο χώρο της Κεντρικής Υπηρεσίας του ΥΜΕ - Αναστάσεως 2, Παπάγου β)Γεράνεια (OTE) N: 23o 07' 52'', E: 38o 01' 16'', Υψόμετρο : 1350 m γ)Γεράνεια (ΥΠΑ) N: 23o 07' 25'', E: 38o 01' 11'', Υψόμετρο: 1350 m δ)Πάρνηθα (ΓΕΑ) N: 23o 43' 10'',  E: 38o 10' 32'', Υψόμετρο: 1406 m ε)Πεντέλη (ΓΕΑ) N: 23o 53' 00'', E: 38o 05' 02'', Υψόμετρο: 1108 m στ)Yμηττός  (ΓΕΑ) N: 23o 48' 54'', E: 37o 56' 50'', Υψόμετρο: 1026 m Θεσσαλονίκη : α)Χαλκηδόνα (OTE) N: 22o 36' 15'', E: 40o 44' 00'', Υψόμετρο: 20 m β)Κύμινα (OTE) N: 22o 41' 20'', E: 40o 30' 50'', Υψόμετρο: 8 m γ)N. Βάρνα (OTE) N: 22o 56' 55'', E: 40o 38' 53'' Υψόμετρο: 105 m δ)Πλατύ (N. Ημαθίας) (OTE) N: 22o 32' 00'', E: 40o 38' 45'', Υψόμετρο: 8 m ε)Αεροδρόμιο «Μακεδονία» Ν: 22o 58' 25'', Ε: 40o 31' 10'', Υψόμετρο: 6m Άρθρο 2o 1.Από το παραπάνω μέτρο εξαιρούνται οι εγκαταστάσεις κεραιών σταθμών στην ξηρά για τις οποίες οι ενδιαφερόμενοι υποβάλλουν ειδική μελέτη Σελ. 688 Τεύχος     Σελ.       στην οποία θα αποδεικνύεται ότι δεν θα υπάρχει περίπτωση επιβλαβούς παρενόχλησης (παρεμβολής) στα συστήματα του ΥΜΕ, σύμφωνα με τις διεθνείς Συστάσεις ή Πρότυπα. Για την εκπόνηση της μελέτης πρέπει να λαμβάνονται υπόψη τα όρια έντασης πεδίου της Σύστασης 575 του Τομέα Ραδιοεπικοινωνιών της ΙΤU (ITU-R) :  Θεμελιώδης συχνότητα, Ένταση πεδίου (mV/m) 9 kHz ≤ f < 174 MHz 10 174 MHz ≤ f < 960 MHz 50 2.Για τις περιπτώσεις των υφισταμένων εγκαταστάσεων κεραιών σε απόσταση μικρότερη των 1000m από τις παραπάνω θέσεις θα γίνει ανάλυση της παρεμβολής από την αρμόδια Υπηρεσία του ΥΜΕ μετά την εγκατάσταση του συστήματος και σε περίπτωση δημιουργίας επιβλαβών παρενοχλήσεων οι κάτοχοι των εγκαταστάσεων αυτών οφείλουν να διακόψουν τη λειτουργία τους. Άρθρο 3o Η απόφαση αυτή να δημοσιευτεί στην Εφημερίδα της Κυβερνήσεως. 22.Μ.α.3 Εγκατάσταση – Λειτουργία Κατασκευών Κεραιών 